Atyny
Spůłrzyndne: 38°00' N 23°43' E
Atyny (nowogrecke Aθήva Athina, klasycznŏ greka Ἀθῆvaι Athynaji, łac. Athenae) to je stolica i nojsrogsze miasto Grecyje. Jedyn ze nojważniyjszych ôstrzodkōw turystycznych Ojropy ze zabytkami kultury antycznyj. Miasto mŏ 745 tys. mieszkańcōw, co żyjōm na 38,964 km², a cołki ôbszar metropolitalny mŏ 3,5 milijōna miyszkańcōw i 411,717 km².
HistoryjoEdytuj
Poczōntkym Atyn bōł zōmek warowny ze ôkresu mykyńskigo (pōłowa II tysiōncleciŏ p.n.e.) na zgōrzu Akropolis; niyskorzij naôbkoło niego, na sōmsiednich zgōrzach powstało sroge miasto ze agorōm, Areopagym (miyjscym sōndōw), świōntyniami i gmachami użyteczności publicznyj. Akropolis przekształciyło sie we miyjsce kultu (Akropol Atyński). We 480 roku p.n.e. miasto zbulyli Persy, ôdbudowa Tymistakles zaczōn ôd postawiyniŏ nowych murōw. Nojsrogszy rozkwit przipŏd na panowanie Peryklesa (443-429 p.n.e.), co m.in. połōnczōł Atyny z Pireusym (ôba ôbtoczōł murami) i zmodernizowoł Akropolis. We ôkresie antyku Atyny bōły państwym-miastym (polis) ô ustroju dymokracyje bezpostrzednij, jednym ze nojważniyjszych we antycznyj Grecyji.
Atyny ôstały zniszcżōne m.in. ôd Herulōw i Wizygotōw. Skludzōne do poślednij role ôd panujōncych ôd 1458 Turkōw. We XIX stoleciu wrōciyły do staryj rangi po ôstaniu głōwnym miastym niypodległyj ôd 1834 roku Grecyje.
ZabytkiEdytuj
Do nojważniyjszych zabytkōw Atyn noleżōm:
- Akropol atyński;
- antycznŏ agora ze Stoōm Attalosa,
- Forum rzimske ze Wieżōm Wiatrōw, bibliŏtyka Hadriana
- smyntŏrz Keramejkos;
- dzielnica Hadrianopolis z ôkresu rzimskigo ze Świōntyniōm Zeusa Ôlimpijskigo,
- kościoły bizantyjske Panaga Gorgoepikoos, Kapnikarea.
KlimatEdytuj
Ateny sōm we strefie klimatu subtropikalnego[1][2] zorty postrzōdziymnyj[3], z lekimi zimami i dugimi, ciepłymi, czyńsciowo gorkimi latami.
Kamracke miastaEdytuj
Przipisy
- ↑ Jahreszeitenklimate nach Troll und Paffen.
- ↑ Die Klimatypen der Erde – Pädagogische Hochschule in Heidelberg.
- ↑ World Kart of Köppen–Geiger Climate Classification
- ↑ AфиHы,Гpeция #16716
- ↑ To apxeίo tou Θnσeίou
- ↑ Athens average sea temperature – seatemperature.org.
szl_Latn fon_Latn szl_Latn szl_Latn szl_Latn szl_Latn szl_Latn szl_Latn gle_Latn szl_Latn szl_Latn sun_Latn szl_Latn szl_Latn ces_Latn szl_Latn szl_Latn szl_Latn deu_Latn deu_Latn eng_Latn bak_Cyrl ell_Grek eng_Latn